高瑤

高瑤，字庭堅，閩縣人。明朝官員。

 生平 
景泰七年（1456年），高瑤中式丙子科福建鄉試舉人，任湖廣荊門州州學訓導。成化三年（1467年），抗疏陳十事，其中包括追加明景帝廟號等。廷議久不決，經左庶子黎淳力爭作罷。但明憲宗感高瑤之言，最終恢復郕王帝號。

此後，高瑤陞任廣東番禺縣知縣，舉發太監韋眷私通番事，并沒收其貪污資產入公，因此招致誣陷。高瑤與布政使陳選一併被逮捕，士民泣送者堵塞道路。高瑤謫戍永州，得釋，卒《明史》（卷164）：高瑤，字庭堅，閩縣人。由鄉舉為荊門州學訓導。成化三年五月抗疏陳十事。其一言：「正統己巳之變，先帝北狩，陛下方在東宮，宗社危如一發。使非郕王繼統，國有長君，則禍亂何由平、鑒輿何由返？六七年間，海宇寧謐，元元樂業，厥功不細。迨先帝復辟，貪天功者遂加厚誣，使不得正其終，節惠隮祀，未稱典禮。望特敕禮官集議，追加廟號，盡親親之恩。」章下，廷議久不決。至十二月始奏：「追崇廟號，非臣下敢擅議，惟陛下裁決。」而左庶子黎淳力爭，謂不當復，且言：「瑤此言有死罪二：一誣先帝為不明，一陷陛下於不孝。臣以謂瑤此舉，非欲尊郕王，特為群邪進用階，必有小人主之者。」帝曰：「景泰往過，朕未嘗介意，豈臣子所當言？淳為此奏，欲獻諂希恩耶？」議遂寢。然帝終感瑤言。久之，竟復郕王帝號。瑤後知番禺縣，多異政。發中官韋眷通番事，沒其貲鉅萬於官。眷憾甚，誣奏於朝。瑤及布政使陳選俱被逮，士民泣送者塞道。瑤竟謫戍永州。釋還，卒。。

参考文献

Category:明朝番禺縣知縣
Category:閩縣人
yao